Մոյրա ՄաքԹագերթ (Marvel Comics)

Բժիշկ Մոյրա Քինրոս ՄաքԹագերթ (անգլ.՝ Dr. Moira Kinross MacTaggert), Marvel Comics հրատարակության տիեզերական կերպարորը հանդիպում է Իքս մարդկանց մասին կոմիքսներում։ Աշխատում է որպես գենետիկ և փորձագետ մուտացիաների բնագավառում։


== Հրատարակման պատմություն ==
Մոյրա ՄաքԹագերթը ստեղծվել է Քրիս Քլերմոնթի և Դեյվ Քոքրումի կողմից և առաջին անգամ հայտնվել է X-Men № 96 համարի կոմիքսում (դեկտեմբեր, 1975)։


== Ուժեր և ունակություններ ==
Տասնամյակների ընթացքում բժիշկ Մոյրա ՄաքԹագերթը պատկերվում է որպես իր տարիքին համապատասխան նորմալ մարդկային ուժով, հասակով և մարմնակազմությամբ կին, որը պարբերաբար կատարում է ֆիզիկական վարժություններ։ Բացի այդ, 2018 թվականի «X տուն» սյուժեում Մոյրան մուտանտ է, որը կարող է իր մահից հետո վերածվել իր կյանքի ծննդաբերության սկզբնական փուլին։ Իր երկրորդ կյանքում նա պահպանում է առաջինի մասին բոլոր հիշողությունները, որը նա վերապրել էր նախորդ կյանքերում՝ մոր արգանդում։ Դա թույլատրում է նրան կառավարել պատմության ողջ ընթացքը, փոխելով իր սեփական գործողությունները և այդ կերպ ազդելով մարդկանց և հանգամանքների վրա, որոնք առաջացել են նրա առկայության արդյունքում։ Նրա տասնյակ կյանքերը նրան զինել են նրան փորձով, ներառյալ մարդաբանության և գենետիկայի շրջանակներում ձեռք բերած պաշարներով, հրազենային զենքի հետ վերաբերմունքով և տարբեր գործողություններ կատարելը՝ մուտանտների փրկության համար։
Համաձայն Ճակատագրի՝ Մոյրայի ռեինկարնացիան վերջացող է։ Երբ նա հանդիպում է Ապագայի հետ իր երրորդ կյանքի ժամանակ, նրան հայտնում են, որ նա հնարավոր էր, որ ունենար «10 կամ հնարավոր է 11» կյանք, նշելով, որ եթե Մոյրան մահանա մինչև իր 13 տարեկանը լրանալը, այսինքն մինչև մուտացիայի հայտնվելը՝ նրա ռեինկարնացիան կավարտվի։


== Հեռուստատեսություն ==


=== Ֆիլմեր ===


=== Իքս մարդիկ։ Վերջին մարտը ===
Օլիվիա Ուիլյամսը կատարել է Մոյրա ՄաքԹագերթի աննշան դերը «Իքս մարդիկ։ Վերջին մարտը» ֆիլմում։
Տիտրերից հետո բժիշկ Մոյրան գալիս է հիվանդանոց, հիվանդներից մեկի տեսակցության համար, որը նրան պատասխանում է պրոֆեսորի ձայնով, իսկ որպես պատասխան նա հարցնում է. «Չա՞րլզ»։ Ըստ երևույթին մահից առաջ նա կարողացել էր տեղափոխել իր գիտակցությունը այդ մարմնի մեջ։ Ֆիլմի սկզբում Պրոֆեսորը դասավանդում է, որտեղ հարցնում է աշակերտներին, թե արդյո՞ք բարոյական է սեփական նպատակների համար վեգետատիվ մակարդակում գտնվող մարդուն օգտագործելը։


=== Իքս մարդիկ։ Առաջին դաս ===
«Իքս մարդիկ։ Առաջին դաս» ֆիլմում Ռոուզ Բիրնը կատարում է Մոյրայի դերը, որտեղ Կենտրոնական հետախուզական վարչության գործակալ է, որը փորձում է բացահայտել Դժոխային կրակների ակումբի գաղտնիքը։ Ֆիլմում նա ամերիկուհի է, այլ ոչ թե շոտլանդուհի։ Հետախուզության արդյունքում նրան հաջողվում է մտնել Ակումբի թաքստոց՝ մերկապարուհու կերպարանքով և հայտնաբերում է, որ ակումբի ղեկավարները մուտանտներ են, որոնք սպառնում են սպա Հենրիին, որ Թուրքիա կտեղափոխեն «Յուպիտեր» ռումբերը։ Դրանից հետո օգնության է դիմում Չարլզ Քսավյերին՝ նրա գենետիկ մուտացիայի վերաբերյալ ունեցած գիտելիքների համար։ Շուտով Մոյրան իմանում է, որ նա և իր խորթ քույրը՝ Ռեյվենը նույնպես մուտանտներ են, երբ պրոֆեսորը ցուցադրում է իր մտքեր կարդալու ունակությամբ, իսկ Ռեյվենը կերպարանքը փոխելու ունակությամբ։ Հետո նա դառնում է թիմի անդամակիցը և օգնում է կազմավորված Իքս մարդկանց՝ ԽՍՀՄ-ի և ԱՄՆ-ի միջև Շոուի միջուկային պատերազմ հրահրելու ծրագրին։ Ամենակուլմինացիոն պահին նա դառնում է Չարլզի անդամալույծ դառնալու պատճառ, քանի որ կրակում է հրազենից, որը Մագնետոն պատահականորեն շեղում է Չարլզի ողնաշարի վրա։ Զայրույթի պահին Մագնետոն համարյա սպանում է Մոյրային, բայց Քսավյերը կանգնեցնում է նրան՝ ասելով, որ դա Էրիկի մեղքն է։ Ֆիլմի վերջում Քսավյերը ջնջում է նրա հիշողությունը՝ համբույրի ժամանակ, որպեսզի պահի մուտանտների դպրոցի մասին գաղտնիքը, որը նա բացել էր կրիզիսի ժամանակ։


=== Իքս մարդիկ։ Ապոկալիպսիս ===
Ռոուզ Բիրնը կատարել է գործակալ ՄաքԹագերթի դերը «Իքս մարդիկ։ Ապոկալիպսիս» ֆիլմում։ Կուբայում տեղի ունեցած իրադարձություններից հետո, նա արդեն ամուսնացած է և ունի որդի։ Նա հանդիսանում է Ապոկալիպսիսի արթնացման ականատատեսը, որը շատ տարիներ առաջ ողջ-ողջ թաղվել էր Եգիպտոսի բուրգերից մեկում։ Դրանից հետո նա էլի հանդիպում է Չարլզի հետ, սակայն չի հիշում իրենց հարաբերությունների մասին։ Երբ Ապոկալիպսիսը առևանգում է Չարլզին, Մոյրան օգնում է, որ մուտանտների թիմը գտնի նրան։ Վերջում Չարլզը վերականգնում է նրա հիշողությունները և իրենց հարաբերությունները։


=== Վիդեոխաղեր ===
Մոյրա ՄաքԹագերթը հայտնվել է X-Men Legends խաղում, հնչյունավորումը կատարել է Մայքլ Արթուրը։ Նա ցուցադրված է Մյուր կղզում, երբ Իքս մարդիկ կռվում են Ջագերնաութի դեմ, որպեսզի նա չկարողանա հասնել Դարբին մոտ։
Մոյրա ՄաքԹագերթը հայտնվել է X-Men Legends II: Rise of Apocalypse խաղում, նրան հնչյունավորել է Ջեյն Քերը։
Մոյրա ՄաքԹագերթը ընդգրկվել է Marvel: Ultimate Allianceխաղում։ Նա պետք է պահպանի Ultimate զրոյացուցիչը Մյուր կղզում։
Մոյրա ՄաքԹագերթը հայտնվել է Marvel Heroes վիդեոխաղում, որին հնչյունավորում է Թարա Սթրոնգը։


== Ծանոթագրություններ ==


== Արտաքին հղումներ ==
Marvel.com Մոյրա ՄաքԹագերթի կենսագրությունը